ბეიტსის მოტელი (მეორე სეზონი)

ბეიტსის მოტელის მეორე სეზონი შედგება 10 ეპიზოდისგან. პრემიერა გაიმართა A&E-ზე 2014 წლის 3 მარტს. სეზონი ეთერში გადიოდა ყოველ ორშაბათს საღამოს 9 საათზე, ხოლო დასრულდა 2014 წლის 5 მაისს. სერიალი აღწერილია, როგორც 1960 წელს გადაღებული ფილმის ფსიქოს თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მოქმედება ვითარდება თეთრი ფიჭვის ყურეში, ორეგონში.

სეზონმა კრიტიკოსებისგან დადებითი შეფასებები მიიღო. საპრემიერო ეპიზოდს 3,07 მილიონი მაყურებელი ჰყავდა. „ბეიტსის მოტელს“ მეორე სეზონის ხუთი ეპიზოდის გამოსვლის შემდეგ მესამე სეზონი დაემატა. ვერა ფარმიგამ ნორმა ლუის ბეიტსის როლის შესრულებისთვის მოიპოვა 2014 წლის კრიტიკოსთა რჩეული დრამატული სერიალის საუკეთესო მსახიობი ქალის და 2014 წლის სატურნის ჯილდოს ნომინაციები. სეზონი Blu-ray-სა და DVD-ზე 2014 წლის 7 ოქტომბერს გამოვიდა.

 მსახიობები და პერსონაჟები 

 მთავარი 

 ვერა ფარმიგა — ნორმა ლუის ბეიტსი
 ფრედი ჰაიმორი — ნორმან ბეიტსი
 მაქს ტირიოტი — დილან მასეტი
 ოლივია კუკი — ემა დეკოდი
 ნიკოლა პელცი — ბრედლი მარტინი
 ნესტორ კარბონელი — შერიფი ალექს რომერო

 მეორეხარისხოვანი 

 მაიკლ ო'ნეილი — ნიკ ფორდი
 მაიკლ ეკლუნდი — ზეინ მორგანი
 იენ ტრეისი — რემო უოლესი
 პალომა კვიატკოვსკი — კოდი ბრენენი
 მაიკლ ვარტანი — ჯორჯ ჰელდენსი
 რებეკა კრესკოფი — ქრისტინ ჰელდენსი
 კეტლინ რობერტსონი — ჯოდი მორგანი
 კინენ ტრეისი — განერი
 კენი ჯონსონი — კელებ კალჰუნი
 მეთიუ მანძი — მოადგილე ჯეფკოატი
 მაიკლ როჯერსი — ჯიმი ბრენენი
 ფრენსის მაკარტი — დეკლან როჯერსი
 აგამ დარში — მოადგილე პეტი ლინი
 ალიია ო'ბრაიენი — რეჯინა

 სპეციალური მოწვევით 

 რობერტ მოლონი — ლი ბერმანი
 ვინსენტ გეილი — გილ ტერნერი
 ჯილიან ბარბერი — ექიმი ჰელენ გინსბერგი
 რიჩარდ ჰერმონი — რიჩარდ სილმორი
 ლინი ევანზი — ამელია მარტინი
 ბრენდან ფლეტჩერი — კაილ მილერი
 ვინა სუდი — ექიმი ელიზაბეთ შეფერი
 სარა გრეი — ახალგაზრდა ნორმა
 ენდრიუ ეირლი — მერი რობ ვუდრიფი
 ჯონ კასინი — მაქს ბოროვიცი
 კიგენ კონორ ტრეისი — მის ბლერ უოტსონი

 წარმოება 

 ქასთინგი 
პირველ სეზონში შერიფ ალექს რომეროს მეორეხარისხოვანი როლის შესრულების შემდეგ, ნესტორ კარბონელი მეორე სეზონში მთავარი პერსონაჟების სია დაემატა. 2013 წლის 23 ივლისს მაიკლ ვარტანი აირჩიეს ჯორჯ ჰელდენსის (ნორმას სასიყვარულო ინტერესის) როლისთვის. იმავე დღეს მეორეხარისხოვან პერსონაჟთა სიას შეუერთდნენ კენი ჯონსონი, როგორც ნორმას ძმა, კელებ კალჰუნი და რებეკა კრესკოფი, როგორც ქრისტინ ჰელდენსი, ჯორჯის და. მომდევნო დღეს, მაიკლ ეკლუნდი აირჩიეს ზეინ მორგანის, ნარკო ბიზნესის ერთ-ერთი ლიდერის როლის შესასრულებლად. 2013 წლის 13 აგვისტოს კეტლინ რობერტსონი წარდგა ჯოდი მორგანის, ზეინის დის როლის შესასრულებლად, რომელიც აღწერილია, როგორც „ჭკვიანი, სექსუალური ბიზნესმენი“.  მომდევნო დღეს კი მაიკლ ო'ნეილი სერიალს შეუერთდა ნიკ ფორდის, სეზონის მთავარი ბოროტმოქმედის როლისთვის.

 გადაღება 
პირველი სეზონის დაწყებისას, ბეიტსის მოტელის ორიგინალი ნაგებობის ასლი ააშენეს 272-ე ქუჩაზე ალდერგროვში, ბრიტანეთის კოლუმბიაში, სადაც მიმდინარეობდა სერიალის გადაღებები. მეორე სეზონის ძირითადი გადაღებები დაიწყო 2013 წლის 24 ივლისს. ბეიტსის მოტელის ნაგებობაზე გადაღებები დასრულდა 2013 წლის 6 ნოემბერს, რა დროსაც სეზონის დასრულებამდე მხოლოდ ერთი ადგილმდებარეობა იყო დარჩენილი. 2014 წლის მარტში ჰაიმორმა და ტირიოტმა ინტერვიუს დროს განაცხადეს, რომ ნორმანისა და დილანის ჩხუბის სცენის გადაღებისას ორივე მათგანმა მცირე დაზიანება მიიღო.

 ეპიზოდები 

 მიღებული შეფასებები 

 კრიტიკოსთა გამოხმაურება 
ბეიტსის მოტელის მეორე სეზონმა უმეტესად დადებითი შეფასებები მიიღო. Metacritic–მა 11 კრიტიკოსზე დაყრდნობით სეზონი 100 ქულიდან 67-ით შეაფასა, რაც მიუთითებს „ზოგადად დადებით მიმოხილვაზე“. Rotten Tomatoes-ზე 21-დან 19-მა კრიტიკოსმა სეზონი დადებითად შეაფასა, საშუალოდ 90%-იანი რეიტინგით. საიტის შეფასებაში ნათქვამია: „ბეიტსის მოტელი დამაჯერებელი შესრულებებითა და გამორჩეული სცენარით ახერხებს კლასიკური თრილერის გაცოცხლებას“. 2014 წლის 7 აპრილს A&E-მ მეორე სეზონის ხუთი ეპიზოდის დადებითი გამოხმაურების შემდეგ სერიალი მესამე სეზონისთვის განაახლა.

 რეიტინგები 
სეზონის საპრემიერო ეპიზოდს 3,07 მილიონი მაყურებელი ჰყავდა, რომელთა შორის 18-49 წლის მაყურებელთა რაოდენობა 1,3 მილიონს შეადგენდა. სეზონის საფინალი ეპიზოდს 2,30 მილიონმა ადამიანმა უყურა, რომელთა შორის 0,9 მილიონი მაყურებელი 19-49 წლის იყო. საბოლოო ჯამში, მეორე სეზონის მაყურებელთა საშუალო რაოდენობამ 2,30 მილიონს შეადგინა.

 ჯილდოები და ნომინაციები 

ბეიტსის მოტელის მეორე სეზონი 16 ნომინაციაზე წარდგა, თუმცა გამარჯვება არ მოუპოვებია.
წელიჯილდოკატეგორიანომინანტ(ებ)იშედეგისქოლიო2014კრიტიკოსთა არჩევანის მეოთხე დაჯილდოებადრამატული სერიალის საუკეთესო მსახიობი მამაკაციფრედი ჰაიმორი დრამატული სერიალის საუკეთესო მსახიობი ქალივერა ფარმიგა სატურნის 41-ე დაჯილდოებასაუკეთესო მსახიობი ქალი საუკეთესო შეზღუდული ხანგრძლივობის სერიალიბეიტსის მოტელი ფილმებისა და სატელევიზიო გადაცემების ონლაინ ასოციაციის მე-18 დაჯილდოებასაუკეთესო დრამატული სერიალი სერიალის საუკეთესო მუსიკაკრის ბეიკონი წარმოების საუკეთესო დიზაინიპიტერ ბოდნარუსი, მარკ ფრიბორნი, ტონი ვოლგემუტი, მარგო რედი, როუზ მარი მაკშერი საუკეთესო ხმოვანი ეფექტებიალან დეკერი, მარკ ნოდა, ნელო ტორი, ტომას დე გორტერი, მიქაელ მალეინი, ბრაიან არმსტრონგი დრამატული სერიალის საუკეთესო მსახიობი ქალივერა ფარმიგა ოქროს დერბის პრემიადრამატული სერიალის საუკეთესო წამყვანი მსახიობი ქალი ქალთა იმიჯის მე-16 დაჯილდოებადრამატული სერიალის საუკეთესო მსახიობი ქალი ქალის მიერ წარმოებული საუკეთესო დრამატული სერიალიკერი ერინი საუკეთესო დრამატული სერიალიბეიტსის მოტელი TV Guide-ის პრემიარჩეული საშინელებათა ჟანრის სერიალი ხალხის არჩევანის 41-ე დაჯილდოებარჩეული დრამატული სერიალი Imagen-ის 29-ე დაჯილდოებასაუკეთესო მსახიობი მამაკაცინესტორ კარბონელი სიაში მოხმობილია ტელევიზიაში გასვლის თარიღები, ყოველწლიური ცერემონიები კი, როგორც წესი მომდევნო წელს იმართება

 რესურსები ინტერნეტში 

 „ბეიტსის მოტელი“ — კინოფილმების ინტერნეტ-მონაცემთა ბაზა (ინგლისური)


 სქოლიო 

კატეგორია:2014 წლის ამერიკული სატელევიზიო სეზონები
სეზონი 2